CELEX: 32018R0318
Language: fi
Date: 2018-02-22 00:00:00
Title: Euroopan keskuspankin asetus (EU) 2018/318, annettu 22 päivänä helmikuuta 2018, arvopaperien omistusta koskevista tilastoista annetun asetuksen (EU) N:o 1011/2012 muuttamisesta (EKP/2018/7)

5.3.2018   
               
               
                  FI
               
               
                  Euroopan unionin virallinen lehti
               
               
                  L 62/4
               
            EUROOPAN KESKUSPANKIN ASETUS (EU) 2018/318,
      annettu 22 päivänä helmikuuta 2018,
      arvopaperien omistusta koskevista tilastoista annetun asetuksen (EU) N:o 1011/2012 muuttamisesta (EKP/2018/7)
      
      EUROOPAN KESKUSPANKIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5 artiklan,
      ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1) ja erityisesti sen 5 artiklan 1 kohdan ja 6 artiklan 4 kohdan,
      sekä katsoo seuraavaa:
      
                  (1)
               
               
                  Euroopan keskuspankin asetuksen (EU) N:o 1011/2012 (EKP/2012/24) (2) nojalla toteutettavan tiedonkeruun tarkoituksena on tuottaa Euroopan keskuspankkijärjestelmälle (EKPJ) kattavat ja hyvin pitkälti eritellyt tilastotiedot jäsenvaltioiden, joiden rahayksikkö on euro, talouden sektorien ja ryhmittymätietoja raportoivien tiedonantajien altistumisesta tietyille arvopaperiluokille. Nämä tiedot tukevat rahapolitiikan välittymismekanismin syvällistä analyysia ja eurojärjestelmän rahapoliittisiin operaatioihin liittyvien riskien arviointia. Se mahdollistaa myös rahoitusvakauden syvällisen analyysin, mukaan lukien sitä koskevien riskien tunnistamisen ja seurannan.
               
            
                  (2)
               
               
                  Neuvoston asetuksen (EU) N:o 1024/2013 (3), Euroopan parlamentin ja neuvoston asetuksen (EU) N:o 806/2014 (4) ja neuvoston asetuksen (EU) N:o 1096/2010 (5) perusteella saatuja tietoja käytetään myös vakavaraisuusvalvonnan ja kriisinratkaisun tarkoituksiin, ja nämä tiedot toimitetaan Euroopan järjestelmäriskikomitealle.
               
            
                  (3)
               
               
                  Ryhmittymätietoja raportoivien tiedonantajien käsite otettiin käyttöön ja määriteltiin asetuksessa (EU) N:o 1011/2012 (EKP/2012/24) Euroopan keskuspankin asetuksella (EU) 2016/1384 (EKP/2016/22) (6). Euroopan keskuspankin (EKP) neuvosto määrittää ryhmittymätietoja raportoivat tiedonantajat asetuksen (EU) N:o 1011/2012 (EKP/2012/24) mukaista tiedonkeruuta varten ottaen huomioon useita kriteerejä, mukaan lukien ryhmittymätietoja raportoivan tiedonantajan merkittävyyden rahoitusvakauden ja rahoitusjärjestelmän toiminnan kannalta euroalueella ja yksittäisissä jäsenvaltioissa. On täsmennettävä oikeudellisesti selkeämmällä tavalla, että kaikkia merkittäviä valvottavia yhteisöjä, jotka ovat EKP:n suorassa valvonnassa asetuksen (EU) 1024/2013 mukaan, on pidettävä merkittävinä rahoitusvakauden ja rahoitusjärjestelmän toiminnan kannalta, ja tästä johtuen ne voidaan myös määrittää ryhmittymätietoja raportoiviksi tiedonantajiksi.
               
            
                  (4)
               
               
                  Asianomaisen kansallisen keskuspankin päätöksestä riippuen ja asetuksen (EU) 2016/1384 voimaantulon jälkeen ryhmittymätietoja raportoivat tiedonantajat voivat ilmoittaa asetuksen (EU) N:o 1011/2012 (EKP/2012/24) 3 a artiklan mukaisesti ilmoitettavat tiedot suoraan EKP:lle. Tämä mahdollistaa käytettävissä olevan EKPJ:n arvopaperien omistusta koskevan tilastotietokannan tietoteknisen infrastruktuurin tehokkaamman käytön ja sen, että voidaan luopua erillisten kansallisten tietojenkäsittelyjärjestelmien käyttöönotosta kussakin kansallisessa keskuspankissa.
               
            
                  (5)
               
               
                  Jos kansallinen keskuspankki päättää, ettei se kerää ryhmittymätietoja, sen tulisi ilmoittaa asiasta EKP:lle, missä tapauksessa EKP:n tulisi ottaa hoidettavakseen tiedonkeruu suoraan ryhmittymätietoja raportoivilta tiedonantajilta. EKP ja asianomaiset kansalliset keskuspankit ryhtyvät tarpeellisiin keskinäisiin järjestelyihin.
               
            
                  (6)
               
               
                  Näin ollen asetusta (EU) N:o 1011/2012 (EKP/2012/24) olisi muutettava vastaavasti,
               
            ON HYVÄKSYNYT TÄMÄN ASETUKSEN:
      1 artikla
      Muutokset
      Muutetaan asetus (EU) N:o 1011/2012 (EKP/2012/24) seuraavasti:
      
                  1)
               
               
                  korvataan 2 artiklan 4 kohdan b alakohta seuraavasti:
                  
                              ”b)
                           
                           
                              vastaavat 0,5 prosentin kynnysarvoa tai alittavat sen, jolloin edellytyksenä on että pankkiryhmittymä täyttää tietyt määrälliset tai laadulliset kriteerit, jotka tekevät siitä tärkeän rahoitusjärjestelmän vakauden tai toimivuuden kannalta euroalueella (esim. riippuvuussuhteet muihin euroalueen rahoituslaitoksiin, rajat ylittävä toiminta, korvattavuuden puute, yritysrakenteen monimutkaisuus tai EKP:n suora valvonta) ja/tai yksittäisessä euroalueen jäsenvaltiossa (esim. pankkiryhmittymän suhteellinen merkitys tietyllä pankkipalvelumarkkinoiden osa-alueella yhdessä tai useammassa euroalueen jäsenvaltiossa tai EKP:n suora valvonta)””;
                           
                        
            
                  2)
               
               
                  muutetaan 3 a artikla seuraavasti:
                  
                              a)
                           
                           
                              korvataan 3 kohta seuraavasti:
                              ”3.   Asianomainen kansallinen keskuspankki tai EKP, jos ryhmittymätiedot raportoidaan 5 kohdan mukaisesti EKP:lle, pyytää ryhmittymätietoja raportoivilta tiedonantajilta raportointia neljännesvuosittain kentässä ”liikkeeseenlaskija on osa raportointiryhmittymää (varovaisuusperiaatteen mukainen soveltamisala)” arvopaperikohtaisesti ja kentässä ”liikkeeseenlaskija on osa raportointiryhmittymää (tilinpäätöksen mukainen soveltamisala)” arvopaperikohtaisesti ryhmittymän omistamista ISIN-koodillisista tai ISIN-koodittomista arvopapereista liitteessä I olevan 2 luvun mukaisesti.”;
                           
                        
                              b)
                           
                           
                              lisätään 5 kohta seuraavasti:
                              ”5.   Sanotun rajoittamatta edellä 1 kohdan säännöksiä, ryhmittymätietoja raportoivat tiedonantajat ilmoittavat ryhmittymätiedot EKP:lle, jos asianomainen kansallinen keskuspankki päättää, että ryhmittymätietoja raportoivien tiedonantajien tulisi ilmoittaa tilastotiedot suoraan EKP:lle suuntaviivojen EKP/2013/7 3 a ja 4 b artiklan mukaisesti.”;
                           
                        
            
                  3)
               
               
                  korvataan 4 a artikla seuraavasti:
                  ”4 a artikla
                  Ryhmittymätietoja raportoivia tiedonantajia koskeva poikkeus
                  1.   Asianomainen kansallinen keskuspankki tai EKP, jos ryhmittymätiedot raportoidaan 3 a artiklan 5 kohdan mukaisesti EKP:lle, voi myöntää poikkeuksia 3 a artiklassa esitetyistä tiedonantovaatimuksista ryhmittymätietoja raportoiville tiedonantajille seuraavasti:
                  
                              a)
                           
                           
                              asianomainen kansallinen keskuspankki tai soveltuvin osin EKP voi sallia ryhmittymätietoja raportoivien tiedonantajien raportoivan, tämän asetuksen vaatimusten mukaisesti, arvopaperikohtaisesti perustilastotiedot, jotka kattavat 95 prosenttia niiden tai niiden ryhmittymän omistamien arvopaperien määrästä edellyttäen, että ryhmittymän jäljelle jäävät arvopaperit (5 prosenttia) eivät ole yhden yksittäisen liikkeeseenlaskijan liikkeeseen laskemia;
                           
                        
                              b)
                           
                           
                              asianomainen kansallinen keskuspankki tai soveltuvin osin EKP voi pyytää ryhmittymätietoja raportoivilta tiedonantajilta lisätietoja arvopapereista, joita koskee a kohdan mukainen poikkeus.
                           
                        2.   Asianomainen kansallinen keskuspankki tai EKP kansallista keskuspankkia kuultuaan, jos ryhmittymätiedot raportoidaan 3 a artiklan 5 kohdan mukaisesti EKP:lle, voi myöntää poikkeuksia tiedonantovaatimuksista ryhmittymätietoja raportoiville tiedonantajille kentän ”liikkeeseenlaskija on osa raportointiryhmittymää (varovaisuusperiaatteen mukainen soveltamisala)” osalta arvopaperikohtaisesti 3 a artiklan 3 kohdan nojalla edellyttäen, että asianomainen kansallinen keskuspankki tai soveltuvin osin EKP voi johtaa nämä tiedot muista lähteistä kerätyistä tiedoista.
                  3.   Kansalliset keskuspankit tai EKP kansallista keskuspankkia kuultuaan, jos ryhmittymätiedot raportoidaan 3 a artiklan 5 kohdan mukaisesti EKP:lle, voi myöntää ryhmittymätietoja raportoiville tiedonantajille poikkeuksia liitteessä I olevan 2 osan tiedonantovaatimuksista yhteisötason tietojen raportoinnissa kahden vuoden ajan 10 b artiklan 2 kohdan mukaisesta ensimmäisestä raportoinnista lukien unionin ulkopuolella olevien yhteisöjen osalta edellyttäen, että asianomainen kansallinen keskuspankki tai soveltuvin osin EKP voi johtaa liitteessä I olevan 2 luvun tiedot unionin ulkopuolella olevien yhteisöjen osalta kokonaisuutena.”;
               
            
                  4)
               
               
                  korvataan 4 b artikla seuraavasti:
                  ”4 b artikla
                  Yleiset poikkeukset ja kaikkiin poikkeuksiin sovellettava menettelytapa
                  1.   Asianomainen kansallinen keskuspankki tai EKP asianomaista kansallista keskuspankkia kuultuaan, jos ryhmittymätiedot raportoidaan 3 a artiklan 5 kohdan mukaisesti EKP:lle, voi myöntää poikkeuksia tiedonantovaatimuksista tämän asetuksen nojalla, jos varsinaiset tiedonantajat raportoivat samat tiedot seuraavien asetusten nojalla: a) Euroopan keskuspankin asetus (EU) N:o 1071/2013 (EKP/2013/33) (*1), b) asetus (EU) N:o 1073/2013 (EKP/2013/38), c) asetus (EU) N:o 1075/2013 (EKP/2013/40) tai d) asetus (EU) N:o 1374/2014 (EKP/2014/50), tai jos asianomainen kansallinen keskuspankki tai soveltuvin osin EKP voi johtaa samat tiedot muilla tavoin liitteessä III määritettyjen tilastollisten vähimmäisvaatimusten mukaisesti.
                  2.   Asianomainen kansallinen keskuspankki tai EKP asianomaista kansallista keskuspankkia kuultuaan, jos ryhmittymätiedot raportoidaan 3 a artiklan 5 kohdan mukaisesti EKP:lle, varmistaa tässä artiklassa sekä 4 ja 4 a artiklassa asetettujen ehtojen täyttymisen, jotta ne voivat tarvittaessa myöntää, uudistaa tai kumota poikkeuksia kunkin kalenterivuoden alusta alkaen.
                  3.   Asianomainen kansallinen keskuspankki tai EKP asianomaista kansallista keskuspankkia kuultuaan, jos ryhmittymätiedot raportoidaan 3 a artiklan 5 kohdan mukaisesti EKP:lle, asettaa varsinaisille tiedonantajille, joille on myönnetty poikkeuksia tämän artiklan taikka 4 tai 4 a artiklan nojalla, täydentäviä raportointivaatimuksia, jos asianomainen kansallinen keskuspankki tai soveltuvin osin EKP katsoo, että yksityiskohtaisemmat tiedot ovat tarpeen. Varsinaiset tiedonantajat raportoivat pyydetyt tiedot 15 työpäivän kuluessa asianomaisen kansallisen keskuspankin tai soveltuvin osin EKP:n esittämästä pyynnöstä.
                  4.   Vaikka asianomainen kansallinen keskuspankki tai EKP, jos ryhmittymätiedot raportoidaan 3 a artiklan 5 kohdan mukaisesti EKP:lle, on myöntänyt poikkeuksia, varsinaiset tiedonantajat voivat silti täyttää täysimääräiset tiedonantovaatimukset. Varsinaisen tiedonantajan, joka päättää olla hyödyntämättä asianomaisen kansallisen keskuspankin tai soveltuvin osin EKP:n myöntämiä poikkeuksia, on saatava kyseisen kansallisen keskuspankin tai soveltuvin osin EKP:n suostumus, ennen kuin se alkaa myöhemmin hyödyntää näitä poikkeuksia.
                  
                     (*1)  Euroopan keskuspankin asetus (EU) N:o 1071/2013, annettu 24 päivänä syyskuuta 2013, rahalaitossektorin taseesta (EKP/2013/33), EUVL L 297, 7.11.2013, s. 1).”;"
						
               
            
                  5)
               
               
                  korvataan 6 a artikla seuraavasti:
                  ”6 a artikla
                  Ryhmittymätietojen toimitusajat
                  1.   Kansalliset keskuspankit toimittavat EKP:lle 3 a artiklan 1 kohdan ja liitteessä I olevan 2 luvun mukaiset neljännesvuosittaiset arvopaperikohtaiset ryhmittymätiedot sen vuosineljänneksen, johon tiedot liittyvät, loppua seuraavana viidentenäkymmenentenäviidentenä kalenteripäivänä klo 18.00 mennessä.
                  2.   Jos kansallinen keskuspankki päättää 3 a artiklan 5 kohdan nojalla, että tiedonantajien tulee ilmoittaa tilastotiedot suoraan EKP:lle, tiedonantajien tulee toimittaa nämä tiedot EKP:lle sen vuosineljänneksen, johon tiedot liittyvät, loppua seuraavana neljäntenäkymmenentenäviidentenä kalenteripäivänä klo 18.00 mennessä.”;
               
            
                  6)
               
               
                  korvataan 7 a artikla seuraavasti:
                  ”7 a artikla
                  Sulautumiset, jakautumiset ja uudelleenjärjestelyt
                  Jos kyseessä on sulautuminen, jakautuminen tai muu uudelleenjärjestely, joka saattaa vaikuttaa tilastotietojen antamista koskevien velvollisuuksien täyttämiseen, asianomainen tiedonantaja ilmoittaa asianomaiselle kansalliselle keskuspankille tai EKP:lle, jos ryhmittymätiedot raportoidaan 3 a artiklan 5 kohdan mukaisesti EKP:lle, tässä asetuksessa asetettujen tilastovaatimusten täyttämiseksi kaavailluista menettelyistä joko suoraan tai yhteistyöjärjestelyjen mukaisesti asianomaisen toimivaltaisen kansallisen viranomaisen välityksellä, heti sen jälkeen kun aikomus tällaisen toimen toteuttamisesta on tullut julkiseksi ja hyvissä ajoin ennen kuin se tulee voimaan.”;
               
            
                  7)
               
               
                  lisätään 10 c artikla seuraavasti:
                  ”10 c artikla
                  Tietojen antaminen ensimmäisen kerran Euroopan keskuspankin asetuksen (EU) 2018/318 (EKP/2018/7) voimaantulon jälkeen
                  Ensimmäiset 3 a artiklan mukaiset ryhmittymätiedot, jotka raportoidaan Euroopan keskuspankin asetuksen (EU) 2018/318 (EKP/2018/7) (*2) voimaantulon jälkeen, ovat syyskuun 2018 viitejaksoa koskevat tiedot.
                  
                     (*2)  Euroopan keskuspankin asetus (EU) 2018/318, annettu 22 päivänä helmikuuta 2018 arvopaperien omistusta koskevista tilastoista annetun asetuksen (EU) N:o 1011/2012 muuttamisesta (EKP/2018/7) (EUVL L 62, 5.3.2018, s. 4).”;"
						
               
            
                  8)
               
               
                  muutetaan liitteet I, II ja III tämän asetuksen liitteen mukaisesti.
               
            2 artikla
      Loppusäännös
      Tämä asetus tulee voimaan 1 päivänä lokakuuta 2018.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perussopimusten mukaisesti.
         Tehty Frankfurt am Mainissa 22 päivänä helmikuuta 2018.
         
            
               EKP:n neuvoston puolesta
            
            
               EKP:n puheenjohtaja
            
            Mario DRAGHI
         
      
      
         (1)  EYVL L 318, 27.11.1998, s. 8.
      
         (2)  Euroopan keskuspankin asetus (EU) N:o 1011/2012, annettu 17 päivänä lokakuuta 2012, arvopaperien omistusta koskevista tilastoista (EKP/2012/24) (EUVL L 305, 1.11.2012, s. 6).
      
         (3)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).
      
         (4)  Euroopan parlamentin ja neuvoston asetus (EU) N:o 806/2014, annettu 15 päivänä heinäkuuta 2014, yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta (EUVL L 225, 30.7.2014, s. 1).
      
         (5)  Neuvoston asetus (EU) N:o 1096/2010, annettu 17 päivänä marraskuuta 2010, Euroopan järjestelmäriskikomitean toimintaa koskevien erityistehtävien antamisesta Euroopan keskuspankille (EUVL L 331, 15.12.2010, s. 162).
      
         (6)  Euroopan keskuspankin asetus (EU) 2016/1384, annettu 2 päivänä elokuuta 2016, arvopaperien omistusta koskevista tilastoista annetun asetuksen (EU) N:o 1011/2012 (EKP/2012/24) muuttamisesta (EKP/2016/22) (EUVL L 222, 17.8.2016, s. 24).
      
         LIITE
         Muutetaan asetuksen (EU) N:o 1011/2012 (EKP/2012/24) liitteet I, II ja III seuraavasti:
         
                     1)
                  
                  
                     Muutetaan liitteessä I oleva 2 luku seuraavasti:
                     
                                 a)
                              
                              
                                 muutetaan 1 osa seuraavasti:
                                 
                                             i)
                                          
                                          
                                             korvataan 1 osan lopussa taulukon yläpuolella oleva virke seuraavasti:
                                             ”Asianomainen kansallinen keskuspankki tai EKP, jos tiedot raportoidaan EKP:lle 3 a artiklan 5 kohdan nojalla, voi myös vaatia ryhmittymätietoja raportoivia tiedonantajia raportoimaan kenttien 9–11 tiedot ja, jos näitä tietoja ei jo ilmoiteta b tai c kohdassa, kenttien 31–37 tiedot.”;
                                          
                                       
                                             ii)
                                          
                                          
                                             taulukossa olevan alaviitteen 1 teksti korvataan seuraavasti:
                                             
                                                         ”(1)
                                                      
                                                      
                                                         Mikäli sovelletaan 4 a artiklan 3 kohdassa säädettyä poikkeusta, yhteisötason raportointiin liittyvät tietokentät pitäisi ilmoittaa niitä koskevien sääntöjen mukaisesti, sellaisina kuin poikkeuksen myöntänyt kansallinen keskuspankki tai EKP, jos ryhmittymätiedot raportoidaan EKP:lle 3 a artiklan 5 kohdan mukaisesti, on ne vahvistanut, ja varmistaa, että tiedot ovat yhdenmukaisia pakollisten erittelyjen osalta.”;
                                                      
                                                   
                                       
                           
                                 b)
                              
                              
                                 muutetaan 2 osa seuraavasti:
                                 
                                             i)
                                          
                                          
                                             korvataan 2 osan lopussa taulukon yläpuolella oleva virke seuraavasti:
                                             ”Asianomainen kansallinen keskuspankki tai EKP, jos tiedot raportoidaan EKP:lle 3 a artiklan 5 kohdan nojalla, voi myös vaatia ryhmittymätietoja raportoivia tiedonantajia raportoimaan kenttien 8–10, 12 ja, jos näitä tietoja ei jo ilmoiteta b tai c kohdassa, kenttien 53–59 tiedot.”;
                                          
                                       
                                             ii)
                                          
                                          
                                             korvataan taulukossa olevan alaviitteen 1 teksti seuraavasti:
                                             
                                                         ”(1)
                                                      
                                                      
                                                         Jos sovelletaan 4 a artiklan 3 kohdassa säädettyä poikkeusta, yhteisötason raportointiin liittyvät tietokentät pitäisi ilmoittaa niitä koskevien sääntöjen mukaisesti, sellaisina kuin poikkeuksen myöntänyt kansallinen keskuspankki tai EKP, jos ryhmittymätiedot raportoidaan EKP:lle 3 a artiklan 5 kohdan mukaisesti, on ne vahvistanut, ja varmistaa, että tiedot ovat yhdenmukaisia pakollisten erittelyjen osalta.”;
                                                      
                                                   
                                       
                           
               
                     2)
                  
                  
                     muutetaan liite II seuraavasti:
                     
                                 a)
                              
                              
                                 korvataan 1 osan ensimmäinen virke seuraavasti:
                                 ”Tässä taulukossa kuvaillaan yksityiskohtaisesti instrumenttiluokkia, jotka asianomainen kansallinen keskuspankki tai Euroopan keskuspankki (EKP), jos ryhmittymätiedot raportoidaan EKP:lle 3 a artiklan 5 kohdan mukaisesti, saattaa kansalliselle tasolle soveltuviksi luokiksi tämän asetuksen mukaisesti.”;
                              
                           
                                 b)
                              
                              
                                 korvataan 2 osan ensimmäinen virke seuraavasti:
                                 ”Tässä taulukossa kuvaillaan eri sektoriluokkia, jotka asianomainen kansallinen keskuspankki tai EKP, jos ryhmittymätiedot raportoidaan EKP:lle 3 a artiklan 5 kohdan mukaisesti, saattaa kansalliselle tasolle soveltuviksi luokiksi tämän asetuksen mukaisesti.”;
                              
                           
                                 c)
                              
                              
                                 muutetaan 4 osan taulukossa olevat määritelmät seuraavasti:
                                 
                                             i)
                                          
                                          
                                             korvataan määritelmä ”markkina-arvoiset positiot” seuraavasti:
                                             ”Arvopaperien omistuksen määrä markkinoilla euroissa noteerattuun hintaan. Asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, tulee periaatteessa vaatia kertyneet korot raportoitavaksi joko tässä positiossa tai erikseen. Asianomainen kansallinen keskuspankki tai soveltuvin osin EKP voi kuitenkin harkintansa mukaan olla vaatimatta tietoja kertyneistä koroista.”
                                          
                                       
                                             ii)
                                          
                                          
                                             korvataan määritelmä ”takaajan tunniste” seuraavasti:
                                             ”Asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, kanssa sovittu perustunniste, jonka avulla takaaja ja tiedot käytetyn tunnisteen tunnistetyypistä, esim. oikeushenkilötunnuksesta, EU-tunnisteesta tai kansallisesta tunnisteesta, ovat yksilöllisesti tunnistettavissa.”;
                                          
                                       
                           
                                 d)
                              
                              
                                 muutetaan 5 osan taulukossa olevat määritelmät seuraavasti:
                                 
                                             i)
                                          
                                          
                                             korvataan määritelmä ”EU-tunniste” seuraavasti:
                                             ”EU-tunnisteella tarkoitetaan yleisesti käytettyä tunnistekoodia, josta on sovittu asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, kanssa ja jonka avulla mikä tahansa yhteisö voidaan yksiselitteisesti tunnistaa EU:ssa.”;
                                          
                                       
                                             ii)
                                          
                                          
                                             korvataan määritelmä ”kansallinen tunniste” seuraavasti:
                                             ”Kansallisella tunnisteella tarkoitetaan yleisesti käytettyä tunnistekoodia, josta on sovittu asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, kanssa ja jonka avulla mikä tahansa yhteisö voidaan yksiselitteisesti tunnistaa sijaintimaassaan.”;
                                          
                                       
                                             iii)
                                          
                                          
                                             korvataan määritelmä ”tietojen raportointitaso” seuraavasti:
                                             ”Tietojen raportointitasolla tarkoitetaan sitä, annetaanko tiedot yhteisötasolla vai ryhmittymätasolla siten kuin 1 artiklan 23 ja 24 kohdassa on määritelty. Yhteisötasolla annettaviin tietoihin olisi sovellettava yhdenmukaistettuja tilinpäätös- ja konsolidointiperiaatteita, joista sovitaan asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, kanssa, eli yhteisötasolla annettavien tietojen pitäisi mahdollisuuksien mukaan olla ryhmittymää koskevien tilinpäätössääntöjen mukaisia.”;
                                          
                                       
                           
                                 e)
                              
                              
                                 muutetaan osan 6 taulukossa olevat määritelmät seuraavasti:
                                 
                                             i)
                                          
                                          
                                             korvataan määritelmä ”omistajan tunniste” seuraavasti:
                                             ”Asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, kanssa sovittu perustunniste, jonka avulla omistaja ja tiedot käytetyn tunnisteen tunnistetyypistä, esim. EU-tunnisteesta tai kansallisesta tunnisteesta, ovat yksilöllisesti tunnistettavissa.”;
                                          
                                       
                                             ii)
                                          
                                          
                                             korvataan määritelmä ”omistajan välittömän emoyrityksen tunniste” seuraavasti:
                                             ”Asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, kanssa sovittu perustunniste, jonka avulla oikeushenkilö, josta omistaja on lain nojalla välittömästi riippuvainen, ja tiedot käytetyn tunnisteen tunnistetyypistä, esim. oikeushenkilötunnuksesta, EU-tunnisteesta tai kansallisesta tunnisteesta, ovat yksilöllisesti tunnistettavissa.”;
                                          
                                       
                           
                                 f)
                              
                              
                                 korvataan 7 osan taulukossa oleva määritelmä ”liikkeeseenlaskijan tunniste” seuraavasti:
                                 ”Asianomaisen kansallisen keskuspankin tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, kanssa sovittu perustunniste, jonka avulla liikkeeseenlaskija ja tiedot käytetyn tunnisteen tunnistetyypistä, esim. EU-tunnisteesta tai kansallisesta tunnisteesta, ovat yksilöllisesti tunnistettavissa.”;
                              
                           
               
                     3)
                  
                  
                     muutetaan liite III seuraavasti:
                     
                                 a)
                              
                              
                                 korvataan 1 kohta seuraavasti:
                                 
                                             ”1.
                                          
                                          
                                             Toimitusta koskevat vähimmäisvaatimukset:
                                             
                                                         a)
                                                      
                                                      
                                                         raportoinnin kansallisille keskuspankeille tai EKP:lle, jos ryhmittymätiedot raportoidaan EKP:lle 3 a artiklan 5 kohdan mukaisesti, on oltava oikea-aikaista ja noudattaa asianomaisen kansallisen keskuspankin tai soveltuvin osin EKP:n asettamia määräaikoja;
                                                      
                                                   
                                                         b)
                                                      
                                                      
                                                         tilastotiedot on esitettävä kansallisten keskuspankkien tai soveltuvin osin EKP:n asettamien teknisten raportointivaatimusten mukaista muotoa ja esitystapaa käyttäen;
                                                      
                                                   
                                                         c)
                                                      
                                                      
                                                         varsinaisen tiedonantajan yhteyshenkilöt on mainittava;
                                                      
                                                   
                                                         d)
                                                      
                                                      
                                                         varsinaisten tiedonantajien on noudatettava teknisiä määrityksiä, jotka koskevat tietojen toimittamista kansallisille keskuspankeille tai soveltuvin osin EKP:lle.”;
                                                      
                                                   
                                       
                           
                                 b)
                              
                              
                                 korvataan 2 kohdan d ja e alakohta seuraavasti:
                                 
                                             ”d)
                                          
                                          
                                             varsinaisten tiedonantajien on noudatettava niitä mittasuhteita ja desimaalitarkkuuksia, jotka kansalliset keskuspankit tai EKP, jos ryhmittymätiedot raportoidaan EKP:lle 3 a artiklan 5 kohdan mukaisesti, ovat määritelleet toimitettavien tietojen teknistä siirtoa varten;
                                          
                                       
                                             e)
                                          
                                          
                                             ”varsinaisten tiedonantajien on noudatettava kansallisten keskuspankkien tai EKP:n, jos ryhmittymätiedot raportoidaan EKP:lle 3 a artiklan 5 kohdan mukaisesti, antamia ohjeita lukujen pyöristämisestä tietojen teknistä siirtoa varten.”.